b'\n_START_ARTICLE_\nVirtuali elektroninio paveldo sistema\n_START_SECTION_\nVisuomen\xc4\x97s atsiliepimas\n_START_PARAGRAPH_\n2016\xe2\x88\x922017 m. Kult\xc5\xabros ministerijos u\xc5\xbesakymu atlikus naudojimosi elektronin\xc4\x97mis kult\xc5\xabros paveldo paslaugomis tyrim\xc4\x85, nustatyta, kad daugiau nei 70 proc. vartotoj\xc5\xb3 teig\xc4\x97, jog epaveldas.lt portalas yra naudingas, rekomendavimo lygis siekia 42 proc. Pagrindinis portalo privalumas yra patikimi ir kokybi\xc5\xa1ki kult\xc5\xabros paveldo objektai, kuriais remiantis galima atlikti geneologinius tyrimus. Ta\xc4\x8diau didel\xc4\x97 dalis vartotoj\xc5\xb3 pripa\xc5\xbe\xc4\xafsta, jog \xc5\xa1iame portale yra sud\xc4\x97tinga atlikti paie\xc5\xa1k\xc4\x85 ir pritaikyti filtrus, kit\xc5\xb3 paslaug\xc5\xb3 ir funkcij\xc5\xb3 naudojimas yra ribotas. J\xc5\xb3 nuomone, portalo funkcijos ir dizainas yra nepatog\xc5\xabs. Tod\xc4\x97l 2018 metais buvo prad\xc4\x97tas vykdyti trej\xc5\xb3 met\xc5\xb3 trukm\xc4\x97s virtualios kult\xc5\xabrin\xc4\x97s erdv\xc4\x97s pl\xc4\x97tros projektas. Jam \xc4\xafgyvendinti i\xc5\xa1 ES fond\xc5\xb3 skirta 8,4 mln. eur\xc5\xb3. Atnaujinimais siekiama modernizuoti Virtuali\xc4\x85 elektroninio paveldo informacin\xc4\x99 sistem\xc4\x85, sukurtit 9 naujas elektronines paslaugas, parengti nauj\xc4\x85 skaitmenin\xc4\xaf turin\xc4\xaf ir sukurti 3 naujas elektronines edukacines priemones.'